**D I S P O Z I Ţ I E**

**privind privind sancționarea disciplinară a domnului BIRO ERNO muncitor calificat în cadrul Serviciului Tehnic, Situații de Urgență al**

**Direcției de Administrare Drumuri Județene**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 59/08.01.2024, elaborat de către Direcţia Generală Buget-Finanţe, Resurse Umane - Serviciul Resurse Umane, prin care se motivează și fundamentează emiterea actului administrativ;

Analizând Raportul nr. CD 17/20.12.2024 al comisiei de disciplină din cadrul aparatului de specialitate al Consiliului Județean Cluj, constituită prin Dispoziția Președintelui Consiliului Județean Cluj nr. 456/2024 prin care se propune sancționarea domnului Biro Erno muncitor calificat în cadrul Serviciului Tehnic, Situații de Urgență al Direcției de Administrare Drumuri Județene, cu avertisment scris, sancțiune prevăzută de art. 248 alin. (1) lit. a) din Codul muncii, republicat, cu modificările și completările ulterioare, coroborată cu art. 61 alin. (1) lit. a) din Regulamentul intern al aparatului de specialitate al Consiliului Județean Cluj aprobat prin Dispoziția Președintelui Consiliului Județean Cluj nr. 414/2014, cu modificările și completările ulterioare, ca urmare a comiterii următoarelor abateri disciplinare:

* Absența nemotivată de la locul de muncă în data de 27.09.2024;
* Neanunţarea, până la ora 900, la Serviciul Resurse Umane a lipsei de la program

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 191 alin. (1) lit. a) și alin. (2) lit. b); ale art. 538 alin. (2); ale art. 549 alin. (1); ale art. 553, ale art. 559, ale art. 562, ale art. 568-571 și ale Anexei nr. 7 la Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 247-252 din Legea nr. 53/2003 - Codul muncii, republicată, cu modificările și completările ulterioare, republicat, cu modificările și completările ulterioare;
* art. 553, ale art. 559, ale art. 568-571 și ale Anexei nr. 7 la Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 6, ale art. 58-62, ale art. 66 din Regulamentul intern al aparatului de specialitate al Consiliului Județean Cluj aprobat prin Dispoziția Președintelui Consiliului Județean Cluj nr. 414/2014, cu modificările și completările ulterioare;
* Deciziei nr. 16/2012 referitoare la recursurile în interesul legii, în interpretarea și aplicarea art. 252 alin. (1) din Codul muncii, republicat, pronunțată de Înalta Curte de Casație și Justiție – Completul competent să judece recursul în interesul legii;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art.1. (1)** Se sancționează disciplinar domnul Biro Erno muncitor calificat în cadrul Serviciului Tehnic, Situații de Urgență al Direcției de Administrare Drumuri Județene, din cadrul aparatului de specialitate al Consiliului Județean Cluj, cu sancțiunea disciplinară care constă în avertisment scris, sancțiune prevăzută de art. 248 alin. (1) lit. a) din Codul muncii, republicat, coroborată cu art. 61 alin. (1) lit. a) din Regulamentul intern al aparatului de specialitate al Consiliului Județean Cluj aprobat prin Dispoziția Președintelui Consiliului Județean Cluj nr. 414/2014, cu modificările și completările ulterioare.

**(2)** Sancțiunea se aplică pentru următoarele fapte:

1. Domnul Biro Erno a lipsit de la locul de muncă, în mod nejustificat, în data de 27.09.2024. Drept consecință, Comisia constată că nu au fost prezentate dovezi pentru motivarea absenței de la locul de muncă a domnului Biro Erno în data de 27.09.2024, fapta constituind abatere disciplinară – Absența nemotivată de la serviciu – prevăzută la art. 59 lit. c) din Regulamentul intern al aparatului de specialitate al Consiliului Județean Cluj aprobat prin Dispoziția Președintelui Consiliului Județean Cluj nr. 414/2014, cu modificările ulterioare.
2. Domnul Biro Erno a lipsit de la locul de muncă, în mod nejustificat, în data de 27.09.2024, neanunțând șeful ierarhic sau Serviciul Resurse Umane despre absența sa. Drept consecință, Comisia constată că nu au fost prezentate dovezi pentru motivarea absenței de la locul de muncă a domnului Biro Erno în data de 27.09.2024, fapta întrunind elementele constitutive ale abaterilor disciplinare – Absența nemotivată de la serviciu – prevăzută la art. 59 lit. c) și Neanunțarea, până la ora 900, la Serviciul Resurse Umane a lipsei de la program – prevăzută de art. 59 lit. n) din Regulamentul intern al aparatului de specialitate al Consiliului Județean Cluj aprobat prin Dispoziția Președintelui Consiliului Județean Cluj nr. 414/2014, cu modificările ulterioare.

(3) Sancțiunea prevăzută la alin. (1) se aplică pentru săvârșirea abaterilor disciplinare: absența nemotivată de la locul de muncă în data de 27.09.2024 și neanunţarea, până la ora 900, la Serviciul Resurse Umane a lipsei de la program, sancțiune prevăzută de art. 248 alin. (1) lit. a) din Codul muncii, republicat, cu modificările și completările ulterioare, coroborată cu art. 61 alin. (1) lit. a) din Regulamentul intern al aparatului de specialitate al Consiliului Județean Cluj aprobat prin Dispoziția Președintelui Consiliului Județean Cluj nr. 414/2014, cu modificările și completările ulterioare.

**Art.2.** Prezenta dispoziție poate fi contestată la Tribunalul Cluj - Secția mixtă de contencios administrativ și fiscal, de conflicte de muncă și asigurări sociale, conform art. 252 alin. (5) din Legea nr.53/2003 privind Codul muncii, republicată, cu modificările și completările ulterioare, în termen de 30 de zile de la data comunicării.

**Art. 3.** Cu punerea în aplicare a prevederilor prezentei dispoziţii se încredinţează Direcţia Generală Buget-Finanţe, Resurse Umane - Serviciul Resurse Umane.

**Art. 4. (1)** Prezenta dispoziție se comunică Direcției Generale Buget-Finanțe, Resurse Umane – Serviciul Resurse Umane; Direcţiei Juridice; Comisiei de disciplină din cadrul Consiliului Județean Cluj constituită prin Dispoziția Președintelui Consiliului Judeţean Cluj nr. 456/2024, cu modificările ulterioare, precum şi Prefectului Judeţului Cluj.

**(2)** Direcția Generală Buget-Finanțe, Resurse Umane prin Serviciului Resurse Umane va comunica domnului Biro Erno în termenul prevăzut de art. 252 alin.(3) din Legea nr. 53/2003 privind Codul muncii, republicată, cu modificările și completările ulterioare.

 **PREȘEDINTE CONTRASEMNEAZĂ :**

 **Alin Tișe SECRETAR GENERAL AL JUDEŢULUI**

 **Simona Gaci**

**Nr. 5 din 9 ianuarie 2025**